**Meghívó**

**a Tokaj Borvidék Fejlesztési Tanács ülésére**

A Tokaj Borvidék Fejlesztési Tanács elnökeként tájékoztatom, hogy a Tokaj Borvidék Fejlesztési Tanács 2015. május 21-én ülést tart, amelyre ezennel tisztelettel meghívom.

Az ülés időpontja: 2015. május 21. 9 óra

Az ülés helye: a munkaszervezet tokaji irodája: Tokaj, Dózsa György u. 2.

Az ülés napirendje:

1. Az ügyvezető írásbeli beszámolójának elfogadása a Tokaj Borvidék Fejlődéséért Nonprofit Kft. 2014. évi tevékenységéről és a 2014. évi költségvetés végrehajtásáról, a 2014. évi szerződéseinek jóváhagyása, és a Tokaj Borvidék Fejlődéséért Nonprofit Kft. 2014. évre vonatkozó, a Számviteli tv. szerinti éves beszámolójának elfogadása
2. A Tanács 2014. évi zárszámadási határozatának elfogadása, a Tanács Nemzetgazdasági Minisztérium felé történő pénzügyi-szakmai beszámolójának elfogadása
3. A Tanács tagjainak befizetései az 1996. évi XXI. tv. alapján, a Tanács 2015. évi költségvetési határozatának elfogadása, ennek hiányában az átmeneti gazdálkodásról szóló határozat elfogadása
4. A Tokaj Borvidék Fejlődéséért Nonprofit Kft. 2015. évi üzleti tervének és költségvetésének jóváhagyása, a Társaság 2015. évi szerződéseinek jóváhagyása
5. A Tanács Szervezeti és Működési Szabályzatának és Ügyrendjének módosítása
6. A Tokaj Borvidék Fejlődéséért Nonprofit Kft. könyvvizsgálójának megválasztása, az Alapító Okirat módosítása
7. A Tokaj Borvidék Fejlődéséért Nonprofit Kft. Szervezeti és Működési Szabályzatának és Javadalmazási Szabályzatának módosítása
8. A Tokaj Borvidék Fejlődéséért Nonprofit Kft. Felügyelőbizottsága Ügyrendjének jóváhagyása

A Tanács határozatképes, ha az ülésen a tagok több mint fele jelen van. A határozatképtelenség miatt megismételt ülést változatlan helyszínre (Tokaj, Dózsa Gy. u. 2.) és napirenddel 2015. május 21. 10 óra időpontra hívom össze.

Felhívom a figyelmét, hogy a Tanács Szervezeti és Működési Szabályzatának és Ügyrendjének módosításához (5. napirendi pont) az összes tag egyhangú támogató szavazata szükséges. Ennek hiányában a területfejlesztésről és területrendezésről 1996. évi XXI. tv. 16. § (5) bekezdése értelmében a Tanács Szervezeti és Működési Szabályzatának és Ügyrendjének módosítása a 2015. május 21. 10 órai megismételt ülésen a Tanács tagjai minősített többségének (szavazati joggal rendelkező tagok 2/3-a) támogató szavazatával elfogadható.

A fentiekre is tekintettel megjelenésére feltétlenül számítok.

Tolcsva, 2015. május 15.

|  |  |
| --- | --- |
|  | \_\_\_\_\_\_\_\_\_\_\_\_\_\_\_\_\_\_\_\_\_\_Tombor Andráselnök |